**„ÁLOMÚT” GYERMEKRAJZPÁLYÁZAT – PÁLYÁZATI ADATLAP**

A versenyben kizárólag az A4-es méretű alkotások kerülnek elbírálásra. A műveket paszpartuba vagy egyéb keretbe helyezni tilos! Azok a pályázatok, amelyekhez nincs csatolva a kitöltött és aláírt adatlap vagy olvashatatlanul, illetve hiányosan került kitöltésre, nem kerülnek elbírálásra!

# **Kérjük, pontosan és olvashatóan kitölteni!**

Pályázati kategória:

🞎 1-2. osztályosok 🞎 3-4. osztályosok 🞎 5-6. osztályosok 🞎 7-8. osztályosok

🞎 gyógypedagógiai vagy speciális fejlesztő iskolába járó 1-8. osztályos sajátos nevelési igényű gyermekek (……………..… osztály)

Az alkotás címe:

A gyermek neve:

A gyermek iskolájának

* neve:
* megye:
* telephely (irányítószám, település neve, házszám):

A gyermek osztálya:

A nyereményről értesítendő: 🞎 szülő (törvényes képviselő) 🞎 pedagógus

* neve:
* mobiltelefonszáma:
* e-mail címe:

a pályázó törvényes képviselőjének   
vagy pedagógusának aláírása

A pályázó törvényes képviselőjeként és/vagy a törvényes képviselő általi felhatalmazással rendelkező pedagógus (a továbbiakban: törvényes képviselő) kijelentem, hogy a pályázatra benyújtott rajz a Magyar Közút Nonprofit Zrt. korábbi rajzpályázatain nem került benyújtásra, valamint más pályázaton nem ért el eredményt.

Amennyiben a pedagógus részéről kerül beküldésre az alkotás, akkor annak beküldésével a pedagógus nyilatkozik arról, hogy a gyermek törvényes képviselője az iskola részére felhatalmazást és hozzájárulást adott a pályázat benyújtására.

A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait a Magyar Közút Nonprofit Zrt. részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését. A pályázó, illetve törvényes képviselője a pályamű beküldésével hozzájárul ahhoz, hogy alkotása szakmai kiadványokban, oktatásokon vagy a Magyar Közút Nonprofit Zrt. nyilvános felületein szerepeljen vagy felhasználásra kerülhessen. A művek felhasználási jogának átengedése térítésmentesen történik.

Hozzájárulok ahhoz, hogy a beküldött alkotás térítésmentesen a Magyar Közút Nonprofit Zrt. szakmai kiadványaiban, oktatásokon vagy a Magyar Közút Nonprofit Zrt. nyilvános felületein szerepeljen, illetve felhasználásra kerülhessen.

A pályázaton való részvétel céljából megadott személyes adatok vonatkozásában a pályázatban részt vevők adatvédelmi jogai a következők:  
Az adatkezelő neve: Magyar Közút Nonprofit Zrt., Budapest, Fényes Elek u. 7-13., rajzpalyazat@kozut.hu  
Az adatkezelés jogalapja: önkéntes hozzájárulás  
Az adatkezelés célja: a pályázaton való részvétel

Az adatkezelés időtartama: az adatkezelés céljának megszűnése

A pályázó törvényes képviselője tájékoztatást kérhet a pályázati adatlap kitöltésével megadott személyes adatai kezeléséről, valamint kérheti azok módosítását, törlését az adatkezelőtől. A pályázó törvényes képviselőjének kérelmére az adatkezelő tájékoztatást ad a rá vonatkozó, általa kezelt adatokról, az adatkezelés céljáról, jogalapjáról, időtartamáról, továbbá arról, hogy kik és milyen célból kapják vagy kapták meg személyes adatait. Adatkezelő a kérelem benyújtásától számított 25 napon belül írásban adja meg a kért tájékoztatást.

A pályázati adatlap kitöltésével megadott személyes adatokat törölni kell, ha kezelése jogellenes, ha az érintett törvényes képviselője kéri vagy ha az adatkezelés célja megszűnt. A törlésről a pályázót, továbbá mindazokat értesíteni kell, akiknek korábban a személyes adatokat adatkezelés céljára továbbították. Az értesítés mellőzhető, ha ez az adatkezelés céljára való tekintettel az érintett jogos érdekét nem sérti.

A pályázó az információs önrendelkezési jogról és információszabadságról szóló 2011. évi CXII. törvény (Infotv.), valamint a Ptk. alapján bíróság előtt érvényesítheti jogait, továbbá a Nemzeti és Információs Hatósághoz (1125 Budapest, Szilágyi Erzsébet fasor 22/c) fordulhat az adatkezelő adatkezelési gyakorlatával kapcsolatban felmerült panasza esetén. A hatósági eljárás kezdeményezése előtt célszerű a panaszt az adatkezelőnek megküldeni vitarendezés céljából.

Mint a pályázó törvényes képviselője kijelentem, hogy hozzájárulok ahhoz, hogy a Magyar Közút Nonprofit Zrt. a fenti adataimat kezelje. Tudomásul veszem, hogy az adatkezelés és adattovábbítás a hozzájárulásom visszavonásáig érvényes. A hozzájárulásom visszavonása nem érinti a visszavonás előtti adatkezelés jogszerűségét.

A zsűri pártatlanságában megbízom és döntését elfogadom.